**vispārīgās vienošanās NOSACĪJUMI**

Iepirkuma priekšmets ir instrumentu iegāde (turpmāk – Prece) saskaņā ar RP SIA “Rīgas satiksme” nepieciešamo vajadzību uz konkrēto brīdi noslēgtās vispārīgās vienošanās (turpmāk tekstā – Vienošanās) ietvaros, izvērtējot Vienošanās dalībnieku piedāvājumus atbilstoši pasūtītājam konkrētajā brīdī nepieciešamām precēm.

Vienošanās tiks slēgta ar līdz pieciem preču piegādātājiem katrā iepirkuma daļā, kuru iesniegtais piedāvājums būs izdevīgākais un kuri būs izrādījuši interesi par attiecīgo iepirkuma daļu.

Vienošanās ietvaros pasūtītājs rīkos cenu aptauju par noteiktu Preču iegādi.

Vienošanās darbības termiņš ir 2 (divi) gadi no Vienošanās spēkā stāšanās brīža vai līdz līguma summas sasniegšanai.

Piedāvājuma cenā ir jāietver nodokļi, nodevas, saistītās izmaksas un visas citas izmaksas, izņemot PVN, kuras rodas vai var rasties pretendentam, izpildot pasūtījumu.

Piegādātājam visā līguma izpildes laikā ir jānodrošina, ka Pasūtītājs var iegādāties šādas instrumentu grupas:

**Iepirkuma 1. daļā** “Mehānisko instrumentu un ierīču piegāde”:

* Mērīšanas instrumenti
* Metināšanas iekārtu piederumi
* Rokas instrumenti (Pistoles, knaibles, atslēgas, naži, otas, skrūvgrieži, u.c.)
* Krāsošanai
* Dārza instrumenti (grābekļi, lāpstas, ķerras, u.c.)
* Metālapstrādes instrumenti
* Citi

**Iepirkuma 2. daļā** “MAKITA Rokas elektroinstrumentu, pneimatisko instrumentu u.c. piegāde”:

* Elektroinstrumenti
* Akumulatora instrumenti
* Pneimatiskie instrumenti
* Rokas instrumenti
* Citi
* Rezerves daļas

**Iepirkuma 3. daļā** “Rokas elektroinstrumentu, pneimatisko instrumentu u.c. instrumentu piegāde”:

* Elektroinstrumenti
* Akumulatora instrumenti
* Pneimatiskie instrumenti
* Instrumenti metināšanai
* Citi

Preču piegādes vieta ir Rīgas pilsētas administratīvās teritorijas robežās un tiks norādīta veicot pasūtījumu.

Garantijas termiņš Precēm ir atbilstoši ražotāja noteiktajam, bet ne īsāks kā 12 (mēneši) no faktiskās piegādes dienas.

Preču samaksas nosacījumi: 30 (trīsdesmit) kalendāro dienu laikā pēc abpusējas preču pavadzīmes parakstīšanas dienas.